Mestská časť Bratislava-Petržalka

vyhlasuje

obchodnú verejnú súťaž na uzatvorenie nájomných zmlúv na prenájom  garážových státí v garážových stojiskách na Rovniankovej ul.č. 4-6 a Mlynarovičovej ul.č. 14-24  v Bratislave  

Podmienky obchodnej verejnej súťaže sú sprístupnené:
-	na web. stránke mestskej časti Bratislava-Petržalka www.petrzalka.sk 
-	na úradnej tabuli vo vestibule Miestneho úradu mestskej časti Bratislava-Petržalka 

Podmienky súťaže je možné  písomne obdržať na adrese :

Miestny úrad mestskej časti Bratislava-Petržalka
Kutlíkova 17, 852 12 Bratislava
V. poschodie č. dverí 521

Súťažné návrhy sú uchádzači povinní doručiť v písomnej podobe poštou alebo osobne do podateľne na adresu Miestny úradu mestskej časti Bratislava–Petržalka, v termíne  do 27. 01. 2011, do 15.00 hod. v zalepenej obálke s výrazným označením  
„Obchodná verejná súťaž - prenájom garážových státí č.  37/A, 30/A, 25/A, 39/A, 38/A, 23/A, 44/A, 4/B, 22/B a 10/B v garážovom stojisku na Rovniankovej ul. č. 4-6 a prenájom garážových státí č.  53, 47, 57, 58, 56, 46, 68, 40, 44 a 104 v garážovom stojisku na Mlynarovičovej ul. č. 14-24 v Bratislave (uchádzač uvedie číslo garážového státia, o ktoré má záujem) -  neotvárať !“ 

Bližšie informácie na adrese iveta.podhradska@petrzalka.sk prípadne na tel. č.02/68 28 68 68.  

V  Bratislave dňa   10.  01.  2011

                         					    Vladimír  Bajan                                                                                  
                                                                                     starosta

Mestská časť Bratislava-Petržalka

P o d m i e n k y

obchodnej verejnej súťaže na podávanie návrhov na uzatvorenie nájomných zmlúv na  prenájom garážových státí č. 37/A, 30/A, 25/A, 39/A, 38/A, 23/A, 44/A, 4/B, 22/B a 10/B v garážovom stojisku na Rovniankovej ul. č. 4-6 a prenájom garážových státí č. 53, 47, 57, 58, 56, 46, 68, 40, 44 a 104 v garážovom stojisku na Mlynarovičovej ul. č. 14-24 
v Bratislave (uchádzač uvedie číslo garážového státia, o ktoré má záujem). 

Mestská časť  Bratislava–Petržalka v zastúpení starostu mestskej časti Bratislava–Petržalka
Vladimíra Bajana  
                 
                                                            v y h l a s u j e 

v zmysle § 281 a nasl. zákona č. 513/1991 Zb. Obchodný zákonník v znení neskorších predpisov, v súlade s  § 17 ods. 3 zák. č. 377/1990 Zb. o hlavnom meste Slovenskej republiky Bratislave a  podľa § 9a ods. 1 písm.  a) a  ods. 9 zákona  č. 258/2009 Z. z., ktorým sa mení zák. č. 138/1991 Zb. o majetku obcí v znení neskorších predpisov a o zmene a doplnení niektorých zákonov a v súlade s VZN č. 3/1994 o zásadách hospodárenia s majetkom mestskej časti Bratislava–Petržalka a s majetkom zvereným jej do správy hlavným mestom SR Bratislavou v úplnom znení
                                                    
v e r e j n ú     o b c h o d n ú    s ú ť a ž

o najvhodnejší návrh na uzatváranie zmluvy o prenájom garážových státí č. 37/A, 30/A, 25/A, 39/A, 38/A, 23/A, 44/A, 4/B, 22/B a 10/B v garážovom stojisku na Rovniankovej ul. č. 4-6 a prenájom garážových státí č. 53, 47, 57, 58, 56, 46, 68, 40, 44 a 104 v garážovom stojisku na Mlynarovičovej ul. č. 14-24 v Bratislave 

za týchto súťažných podmienok:

I.	 Predmet súťaže
      
      prenájom garážových státí č.  37/A, 30/A, 25/A, 39/A, 38/A, 23/A, 44/A, 4/B, 22/B a 10/B v garážovom stojisku na Rovniankovej ul. č. 4-6 a prenájom garážových státí č. 53, 47, 57, 58, 56, 46, 68, 40, 44 a 104  v  garážovom stojisku na Mlynarovičovej ul. č. 14-24 
v Bratislave    
    
      prenajímateľ:

      Mestská časť Bratislava – Petržalka
      Kutlíkova 17, 852 12 Bratislava
      v zastúpení: Vladimír  Bajan  – starosta
      IČO: 603 201

II.	  Podmienky účasti uchádzača vo verejnej obchodnej súťaži

Súťaže sa môžu zúčastniť fyzické osoby, fyzické osoby - živnostníci a právnické osoby. Každý účastník súťaže pri podaní návrhu predloží  vyhlasovateľovi  do súťaže:

1.   fyzická osoba:
      -  preukáže trvalý pobyt na území mestskej časti Bratislava-Petržalka
      -  fotokópiu osvedčenia   o evidencii motorového vozidla, ktorého je vlastníkom
2.  fyzická osoba - živnostník:
	-  výpis zo živnostenského registra ( nie starší ako jeden mesiac)
	-  fotokópiu osvedčenia o evidencii motorového vozidla, ktorého je vlastníkom   
3.   právnická osoba
	-  výpis z obchodného registra ( nie starší ako jeden mesiac)
      - fotokópiu osvedčenia o evidencii motorového vozidla, ktorého je spoločnosť   vlastníkom
4.  písomný súhlas  uchádzača, že súhlasí so spracovávaním svojich osobných údajov  počas verejnej obchodnej súťaže v zmysle zákona č. 428/2002 Z.z. o ochrane osobných údajov.      

Vyhlasovateľ vylúči z obchodnej verejnej súťaže uchádzača, ktorý nesplnil vyššie       uvedené podmienky, nepredložil požadované doklady alebo ak zistil, že predložené doklady sú neplatné alebo nepravdivé.

III.	Obsah súťažných návrhov, miesto a termín podávania  
      
            Súťažný návrh záujemcu  musí obsahovať: 
a)	ponuku výšky nájomného za jedno garážové státie za mesiac - minimálna cena za prenájom  garážového státia je 49,69 € 
b)	predloží doklady uvedené v bode II. Podmienky účasti uchádzača vo verejnej  obchodnej súťaže 

Súťažné návrhy sú uchádzači povinní doručiť  v písomnej podobe poštou alebo osobne do podateľne Miestneho úradu mestskej časti Bratislava-Petržalka, najneskôr do 27. 01. 2011, do 15,00 hod. v zalepenej obálke s výrazným označením „Obchodná verejná súťaž - prenájom garážových státí č.  37/A, 30/A, 25/A, 39/A, 38/A, 23/A, 44/A, 4/B, 22/B a 10/B v garážovom stojisku na Rovniankovej ul. č. 4-6 a prenájom garážových státí č. 53, 47, 57, 58, 56, 46, 68, 40, 44 a 104 v garážovom stojisku na Mlynarovičovej ul. č. 14-24 
v Bratislave (uchádzač uvedie číslo garážového státia, o ktoré má záujem) - neotvárať !“ 

Vyhodnotenie predložených ponúk bude uskutočnené dňa 28. 01. 2011 o 10,00 hod.

Súťažné návrhy nemôžu uchádzači po podaní nijako meniť ani dopĺňať. Do dňa termínu otvárania obálok s ponukami ich však môžu vziať späť a podať inú ponuku s novým termínom podania.  Do súťaže nemožno zahrnúť návrhy, ktoré boli predložené po termíne určenom v týchto súťažných podmienkach ani návrhy , ktorých obsah nezodpovedá súťažným podmienkam. Takéto návrhy komisia odmietne. 

IV.	Ďalšie podmienky vyhlasovateľa

1.	Náklady spojené s účasťou vo verejnej obchodnej súťaži si hradí účastník sám.
2.	V prípade, že úspešný uchádzač odstúpi od podpísania nájomnej zmluvy s vyhlasovateľom súťaže, resp. v určenom termíne nepodpíše nájomnú zmluvu, vyhlasovateľ môže uzavrieť zmluvu s uchádzačom, ktorý sa pri vyhodnotení právoplatne predložených ponúk umiestnil ako ďalší v poradí.
3.	Nájomná zmluva bude uzavretá na dobu určitú na 5 rokov. Nájomné bude splatné mesačne.   
4.	Vyhlasovateľ si vyhradzuje právo odmietnuť všetky predložené návrhy, alebo zrušiť vyhlásenú súťaž / § 287 ods. 2, Obch. zák. / a to aj bez uvedenia dôvodu odmietnutia.
5.	V súlade s §  284 Obchodného zákonníka bude do súťaže zahrnutý len ten návrh, ktorého obsah zodpovedá uverejneným podmienkam súťaže.

      V.   Termíny obhliadky objektu

Termín obhliadky si môžu uchádzači dohodnúť telefonicky s poverenou osobou             vyhlasovateľa p. Ivetou Podhradskou, č. tel. 02-68286868, najneskôr do troch dní po           nahlásení záujmu. Bližšie informácie  na adrese  iveta.podhradska@petrzalka.sk

     VI.   Kritéria hodnotenia súťažných návrhov
             
Vyhlasovateľ pri vyhodnocovaní predložených ponúk bude hodnotiť jediné kritérium:

- najvyššiu cenu  za prenájom garážového státia na mesiac.  
      
Každý predložený návrh hodnotia členovia komisie samostatne s vyhodnotením kritéria.  Prijatý predložený návrh hodnotí každý člen komisie individuálne. Poradie uchádzačov určuje ponúknutá  - najvyššia  cena  za prenájom garážového státia na mesiac. 

     VII. Vyhlásenie výsledkov súťaže, lehota na uzavretie nájomnej zmluvy

Výsledky súťaže budú zverejnené najneskôr 01. 02. 2011 na internetovej stránke  www.petrzalka.sk a na úradnej tabuli  Miestneho  úradu  mestskej časti Bratislava – Petržalka. Vyhodnotenie verejnej obchodnej súťaže bude písomne oznámené všetkým uchádzačom  v termíne do 15 dní od vyhodnotenia súťaže. S uchádzačom, ktorý podal víťazný návrh,  bude uzavretá nájomná zmluva  k  01. 02. 2010.  

V Bratislave dňa  10. 01. 2011

Vladimír  Bajan     
starosta